Wilhelm Marx

Wilhelm Marx (født 15. januar 1863 i Köln i Tyskland, død 5. august 1946 i Bonn) var en tysk politiker som representerte Det katolske sentrumspartiet. Han var Tysklands kansler fra 1923 til 1925 og igjen fra 1926 til 1928.

Marx var utdannet jurist, og arbeidet som advokat før han ble politiker. Han ble ved presidentvalget i Tyskland 1925 lansert som presidentkandidat for Det katolske sentrumspartiet. I annen runde avstod SPD fra å stille egen kandidat, og stilte seg bak Marx' kandidatur. Høyrefløyen lanserte da Paul von Hindenburg som motkandidat, og von Hindenburg vant valgene med knapp margin.

I 1932 gikk Marx ut av Riksdagen og trakk seg tilbake fra det politiske liv. Han levde fra da av et stille liv i Bonn.

Se også 
 Marx I
 Marx II
 Marx III
 Marx IV

Referanser 

Tyske politikere
Zentrum-politikere
Tyske kanslere
Personer fra Köln
Tyske justisministre
Fødsler i 1863
Dødsfall i 1946